স্কুলের শিক্ষিকা সুলতানা খান তানজিনের সঞ্চলনায় আয়োজিত সংক্ষিপ্ত আলোচনায় প্রবাসীদের বাংলা শিক্ষা এবং সংস্কৃতি বিকাশে সবাইকে দলমত নির্বিশেষে এগিয়ে আসতে বলেন রাষ্ট্রদূত। তিনি বাংলা স্কুলের সঙ্গে জুরিখের স্থানীয়দের এই সেতুবন্ধনের প্রশংসা করেন। আগামী জানুয়ারিতে যাতে প্রবাসের শিশুরা বই পেতে পারে সেজন্য সবাইকে আগে থেকেই ছাত্র ছাত্রীদের নামের তালিকা দূতাবাসগুলোতে পাঠিয়ে যোগাযোগ করতে বলেন তিনি। এ সময় বৈধপথে রেমিটেন্স পাঠানোর জন্য সব প্রবাসীর প্রতি আহ্বান জানান রাষ্ট্রদূত শামীম আহসান।